UPDATE: ตลาดคริปโทยังลงต่อ บิตคอยน์หลุด 1.2 ล้านบาทแล้ว
เมื่อช่วงเช้ามืดที่ผ่านมา ยังคงเกิดแรงเทขายอย่างหนักอีกรอบในตลาดคริปโทเคอร์เรนซี ส่งผลให้มูลค่าตลาดรวมของคริปโทลดลงกว่า 6 ล้านล้านบาท   โดยราคาของบิตคอยน์นั้น ได้ร่วงลงไปต่ำกว่าระดับ 36,000 ดอลลาร์สหรัฐ ซึ่งใน Exchange ไทยปัจจุบันมีมูลค่าต่ำกว่า 1.2 ล้านบาทแล้ว
22 ม.ค. 2565

เมื่อช่วงเช้ามืดที่ผ่านมา ยังคงเกิดแรงเทขายอย่างหนักอีกรอบในตลาดคริปโทเคอร์เรนซี ส่งผลให้มูลค่าตลาดรวมของคริปโทลดลงกว่า 6 ล้านล้านบาท
โดยราคาของบิตคอยน์นั้น ได้ร่วงลงไปต่ำกว่าระดับ 36,000 ดอลลาร์สหรัฐ ซึ่งใน Exchange ไทยปัจจุบันมีมูลค่าต่ำกว่า 1.2 ล้านบาทแล้ว
ส่วนราคาของอีเธอเรียมลงมาอยู่ที่ราว 2,500 ดอลลาร์สหรัฐต่อเหรียญ
เมื่อเทียบกับจุดสูงสุดในเดือนพฤศจิกายนที่ผ่านมา ราคาของบิตคอยน์ก็ได้ลดลงมาแล้วประมาณ 47% 
อีเธอเรียมนั้นลดลงแล้วประมาณ 49%
สาเหตุก็มาจากแรงกดดันอย่างต่อเนื่องของข่าวการแบนคริปโทของธนาคารกลางรัสเซียรวมไปถึงการปรับตัวขึ้นของอัตราดอกเบี้ยรัฐบาล ทำให้เงินไหลออกจากสินทรัพย์ที่มีความเสี่ยง และสอดคล้องกับการเทขายของตลาดหุ้นกลุ่มเทคโนโลยีในสัปดาห์นี้เช่นกัน
ความเปลี่ยงแปลงของราคาคริปโทเคอร์เรนซีในช่วง 24 ชั่วโมง ที่ผ่านมา
Bitcoin	-9%
Ethereum -13%	
BNB -16%
Cardano -13%	
Solana	-20%
XRP -11%
Terra -25%
การร่วงแรงของตลาดคริปโทในครั้งนี้ ทำให้ประเทศเอลซัลวาดอร์ซึ่งถือบิตคอยน์ไว้มีสถานะขาดทุนทางบัญชีกว่า 650 ล้านบาท
ส่วนราคาหุ้นของบริษัทที่ถือบิตคอยน์มากที่สุดในโลก อย่าง MicroStrategy ก็ได้ลดลงกว่า 17%ในคืนที่ผ่านมา
References
-
-